**Scéim Cónaithe Choláiste na Tríonóide, Baile Átha Cliath 2025-26**

**Tá an Scéim Cónaithe á riar ag Coláiste na Tríonóide do mhic léinn fochéime ar lean a bhfuil Gaeilge líofa acu agus atá ag iarraidh í a chur chun cinn san ollscoil.**

Tá lóistín ar fáil in dhá láthair éagsúil:

1. Scéim an Champais - lonnaithe i mBá na Luibheolaíochta (Botany Bay)
2. Scéim Cónaithe na Dara Bliana - lonnaithe i Halla na Tríonóide, Dartraí, Baile Átha Cliath 6

Tá mic léinn a bheidh sa tríú agus sa cheathrú bliain i dteideal iarratas a dhéanamh ar Scéim an Champais amháin. Tá mic léinn a bheidh i mbliain a dó i dteideal iarratas a dhéanamh ar Scéim an Champais *agus* ar Scéim na Dara Bliana.

Ní mór na treoracha ar an dara leathanach den fhoirm seo agus an t-eolas ar shuíomh gréasáin [Oifig na Gaeilge](https://www.tcd.ie/gaeloifig/sceim-chonaithe/sceim-ar-champas/index.php) **a léamh go cúramach** sula ndéantar iarratas ar an Scéim Cónaithe.

Ansin, líon isteach an fhoirm seo agus seol chuig gaeloifig@tcd.ie í faoin spriocdháta thíos. Bíodh na freagraí clóscríofaseachas lámhscríofa – Calibri pointe 11.

|  |
| --- |
| **Spriocdháta:**  Seol an fhoirm chomhlánaithe chuig [gaeloifig@tcd.ie](mailto:gaeloifig@tcd.ie) faoi  **Dé hAoine, 9 Bealtaine 2025**  Ní ghlacfar le hiarratais a fhaightear i ndiaidh an spriocdháta |

**Treoir**

**Léigh an t-eolas thíos go cúramach le do thoil.**

1. Dá mba rud é go mbeidh tú sa **3ú Bliain** nó sa **4ú Bliain** i mí Mheán Fómhair 2025, is féidir iarratas a dhéanamh ar Scéim an Champais amháin.

**Treoir:** Cuir X sa bhosca in aice le “An Campas” sa tábla ar leathanach 3 den fhoirm seo. Mar shampla:

|  |  |
| --- | --- |
| **Láthair:** | **X nó 1/2** |
| An Campas – 12 spás do mhic léinn sa dara, tríú agus ceathrú bliain | X |
| Halla na Tríonóide (Dartraí) – 6 spás do mhic léinn sa dara bliain amháin |  |

1. Dá mba rud é go mbeidh tú sa **Dara Bliain** i mí Mheán Fómhair 2025, is féidir iarratas a dhéanamh ar spás i Halla na Tríonóide\*, nó ar an gcampas, nó ar spás sa dá láthair.

\*Ní ghlacfar le hiarratais ar Halla na Tríonóide ó mhic léinn a bhfuil seoladh baile acu i mórcheantar Bhaile Átha Cliath.

**Treoir:**

1. Dá mba mhaith leat iarratas a dhéanamh ar lóistín i láthair *amháin* (Halla na Tríonóide *nó* an campas), cuir **X** sa bhosca cuí le do thoil. Mar shampla:

|  |  |
| --- | --- |
| **Láthair:** | **X, nó 1 / 2** |
| An Campas –12 spás do mhic léinn sa dara, tríú agus ceathrú bliain |  |
| Halla na Tríonóide (Dartraí) – 6 spás do mhic léinn sa dara bliain amháin | X |

1. Dá mba mhaith leat iarratas a dhéanamh ar lóistín sa *dá láthair* (Halla na Tríonóide *agus* an campas), cuir **1** in aice leis an láthair ab fhearr leat, agus **2** in aice le do dhara rogha. Mar shampla:

|  |  |
| --- | --- |
| **Láthair:** | **X, nó 1 / 2** |
| An Campas –12 spás do mhic léinn sa dara, tríú agus ceathrú bliain | 2 |
| Halla na Tríonóide (Dartraí) – 6 spás do mhic léinn sa dara bliain amháin | 1 |

**NB:** Ní hionann láthair amháin a roghnú thar láthair eile agus geallúint go mbeifear in ann áit a thairiscint duit sa láthair sin. Má roghnaíonn tú an dá láthair, d’fhéadfaí spás a thairiscint don dara rogha atá curtha in iúl agat.

**Foirm iarratais**

**Cuid 1 – le líonadh**

**Cuir X nó uimhir (1/2) sa bhosca cuí**

|  |  |
| --- | --- |
| **Láthair:** | **X**  **nó ord tosaíochta 1 / 2:** |
| An Campas  12 spás do mhic léinn sa dara, tríú agus ceathrú bliain |  |
| Halla na Tríonóide (Dartraí)  6 spás do mhic léinn sa dara bliain amháin |  |

**Cuid 2 – le líonadh**

|  |  |
| --- | --- |
| Céadainm & sloinne (mar atá sé ar my.tcd.ie): |  |
| Uimhir Mic Léinn: |  |
| Seoladh baile (Éirchód san áireamh): |  |
| Seoladh ríomhphoist TCD: |  |
| Uimhir fóin póca: |  |
| Ainm an chúrsa atá ar bun agat san ollscoil: |  |
| An bhliain den chúrsa a gcuirfidh tú tús leis i mí Mheán Fómhair 2025 (e.g. Bliain 2/3/4): |  |
| An mbeidh tú ar thaithí oibre le linn na bliana acadúla 2025-25? Má bheidh, cá mbeidh an taithí oibre agus cé mhéad ama a bheidh i gceist? |  |
| An raibh tú i do bhall de Scéim Cónaithe Choláiste na Tríonóide cheana? |  |
| Má bhí tú ar an Scéim cheana, cén bhliain a bhí i gceist?\* (2023/2024/2025) |  |

\*Dá mba rud é go raibh tú i do mhac léinn ar an Scéim Cónaithe roimhe seo, is féidir iarratas a dhéanamh uirthi arís ach tabhair faoi deara, le do thoil, gur suas le seacht spás a chuirtear ar fáil do mhic léinn a bhí ar an Scéim cheana. Ní féidir áit a bhaint amach ar an Scéim níos mó ná dhá uair.

**Cuid 3 – le líonadh**

Freagair na ceisteanna thíos le do thoil. Féadfar na freagraí a thugann tú anseo a úsáid chun gearrliosta a dhréachtadh.

|  |  |
| --- | --- |
| **1.** | **Cén taithí atá agat ar labhairt na Gaeilge faoi láthair?**  e.g. sa bhaile, le do mhuintir/chairde, i do cheantar, san ollscoil, sa Ghaeltacht, srl. |
|  |  |
| **2.** | **An mbíonn tú páirteach i gcur chun cinn na Gaeilge i gColáiste na Tríonóide? Déan cur síos air sin.**  e.g. ról i gclub/cumann mac léinn, imeachtaí nó tionscadail a eagrú, drámaíocht, litríocht/foilseacháin, feachtais feasachta, srl. |
|  |  |
| **3.** | **An mbíonn tú páirteach i gcur chun cinn na Gaeilge lasmuigh den ollscoil? Déan cur síos air sin.**  e.g. club óige, eagraíocht áitiúil, feachtais feasachta, coláiste samhraidh, teagasc, na healaíona, srl. |
|  |  |
| **4.** | **An mbíonn tú gníomhach i saol na hollscoile lasmuigh de shaol na Gaeilge? Déan cur síos ar an rannpháirtíocht sin.**  e.g. ról gníomhach i gcumann, ball de choiste, spórt, teagasc, meantóireacht, srl. |
|  |  |
| **5.** | **Dá bhfaighfeá áit ar Scéim Cónaithe 2025-26, conas a chuirfeá an Ghaeilge chun cinn leis na mic léinn eile san árasán?**  **Is leor dhá smaoineamh. Luaigh aon scileanna ábhartha atá agat.**  e.g. ceol, ealaín, spórt, ceardlann, teicneolaíocht, drámaíocht, feachtas feasachta, srl. |
|  |  |
| **6.** | **Cén fáth ar mhaith leat a bheith ar Scéim Cónaithe Choláiste na Tríonóide?** |
|  |  |
| **7.** | **Cén chaoi ar chuala tú faoi Scéim Cónaithe Choláiste na Tríonóide?**  (ríomhphost ó Oifig na Gaeilge/na meáin shóisialta/An Cumann Gaelach/cara, srl.) |
|  |  |
| **8.** | **Do mhic léinn a bhí ar an Scéim Cónaithe cheana amháin**  **Cén chaoi a chomhlíon tú coinníollacha na Scéime agus a chuir tú an teanga chun cinn mar bhall den Scéim Cónaithe?** |
|  |  |
| **9.** | **Cén tacaíocht a thug tú do ghníomhaíochtaí Oifig na Gaeilge i rith na bliana?**  e.g. Lá Oscailte, Oíche Chultúir, Éigse na Tríonóide, srl. |
|  |  |

**Freagrachtaí na Scéime Cónaithe**

* An Ghaeilge a bheith mar theanga chumarsáide laethúil an árasáin.
* Freastal ar chruinnithe a ghlaonn Oifig na Gaeilge i rith na bliana acadúla.
* Páirt ghníomhach a ghlacadh i bpobal Gaeilge na hollscoile agus an teanga agus cultúr Gaelach a chur chun cinn ar an gcampas agus i Halla na Tríonóide.
* Tionscadal amháin ar a laghad a chur i gcrích i dTéarma na Féile Michíl agus i dTéarma na Féile Bríde chun an Ghaeilge a chur chun cinn e.g. imeacht a reáchtáil, feasacht feasachta a eagrú, srl.
* Irisleabhar a scríobh mar ghrúpa ag deireadh na bliana acadúla mar thaifead ar ghníomhaíochtaí na Scéime Cónaithe.
* Tuairisc a ullmhú agus cur i láthair a dhéanamh (mar ghrúpa) d’Oifig na Gaeilge agus do Choiste na Gaeilge ag deireadh Théarma na Féile Michíl agus Théarma na Féile Bríde maidir leis an gcaoi ar comhlíonadh coinníollacha na Scéime.
* Tacú le hobair Oifig na Gaeilge e.g. freastal ar imeachtaí, cúnamh a thabhairt le heagrúchán, srl.
* Scéim an Champais: maoirseacht a dhéanamh ar Sheomra na Gaeilge agus páirt a ghlacadh sa scéim Gaelchara ina gcuirfear mic léinn i bpéirí le mic léinn céad bhliana na Scéime.
* Scéim na Dara Bliana (Halla na Tríonóide): ciorcal comhrá seachtainiúil a reáchtáil agus tacaíocht a thabhairt do mhic léinn céad bhliana ar an Scéim Cónaithe.
* Íocann an mac léinn costais iomlána na cóiríochta. Íocann Oifig na Gaeilge deontas €1,000 ar chomhlíonadh fhreagrachtaí na Scéime.
* Foirm a shíniú ag tús na bliana acadúla ag dearbhú go gcomhlíonfaidh tú coinníollacha na Scéime.
* Cloí leis na rialacha atá leagtha amach ag an Oifig Cóiríochta do mhic léinn i gcóiríocht na hollscoile.
* Sa chás go meastar nach bhfuil coinníollacha na Scéime á gcomhlíonadh nó nach bhfuil coinníollacha na Scéime comhlíonta ag mac léinn ag deireadh téarma/na bliana, beidh sé de cheart ag an Oifigeach Gaeilge agus ag Coiste na Gaeilge ballraíocht an mhic léinn sa Scéim a thabhairt chun críche nó gan an deontas nó cuid den deontas a íoc.

**Dearbhú:** Is mian liom iarratas a dhéanamh ar sheomra i Scéim Cónaithe Choláiste na Tríonóide 2025-26 do mhic léinn a bhfuil Gaeilge líofa acu. Tá an t-eolas ar an leathanach gréasáin [seo](https://www.tcd.ie/gaeloifig/sceim-chonaithe/sceim-ar-champas/index.php) léite agam agus glacaim leis na coinníollacha thuasluaite. Táim sásta, agus glacaim go hiomlán leis, gur féidir le hOifig na Gaeilge mo rannpháirtíocht in imeachtaí Gaeilge a dhearbhú trí fhiosruithe a dhéanamh le haon pháirtithe leasmhara. Deimhním go bhfuil an t-eolas atá tugtha agam san fhoirm seo cruinn agus ceart.

**Síniú: \_\_\_\_\_\_\_\_\_\_\_\_\_\_\_\_\_\_\_\_** **Dáta: \_\_\_\_\_\_\_\_\_\_\_\_\_**

**Spriocdháta: Dé hAoine, 9 Bealtaine 2025**